
Komentar dokumenta "Vladavina prava- Osnovna načela - sudije i tuzioci
" (revidiran u skladu sa sastankom održanim na Babama 20/21 juna 2007.) koji se odnosi na reformu pravosuđa Republike Srbije - sudije.  

Uvod

Sekretarijat za sprovođenje strategije i Komisija, radeći na projektu Nacionalne Strategije za reformu pravosuđa u Srbiji, a prema njihovoj proceni o najboljem načinu da se takva reforma izvede, usvojili su postupak da se prvo utvrde opšta načela “Vladavine prava-osnovna načela za izradu sistemskih zakona za regulisanje pravoduđa- sudije I javni tužioci” ili smernice na osnovu kojih pretpostavljaju da mogu, uz odgovarajuću političku saglasnost, nastaviti za izradom zakona koji bi se usvojili za odgovarajuće oblasti. Nakon toga je zatražena potvrda od eksperata Saveta Evrope da su usvojene smernice dosledne sa acquis Saveta Evrope.  
U ovoj jednačini postoje određeni faktori. Prvi je da je Republika Srbija usvojila novi Ustav u 2006. Mada se bez sumnje mogu dati sugestije, kako je to uradila i Venecijanska Komisija u svom Mišljenju iz marta 2007., o načinima na koje se on može izmeniti da bi bio u većoj meri saglasan sa acquis, u međuvremenu je realnost da oni koji su odgovorni za izradu zakona obezbede da isti budu u skladu sa Ustavom kakav postoji danas. Članovi Ustava su, u stvari, inkorporirani u dokument  “Vladavini prava- osnovna načela” i shodno tome treba imati u vidu da na navedeni dokument ne treba gledati kao na pokušaj da se samo sažmu principi iz acquis-a mada je jasno da je saglasnost sa acquis, u okvirima određenim Ustavom, ono čemu se teži. 

Sledeći faktor u sveukupnoj jednačini je da se mora uzeti u obzir sama Nacionala Strategija za reformu pravosuđa. Uz to se mora imati na umu i gore navedeno Mišljenje Venecijanske Komisije, posebno ukoliko se odnosi na pitanja pravosuđa. Moja namera nije da dajem komentare na svako pojedinačno pitanje izneto u dokumentu  “ Vladavina prava -osnovna načela”. Generalno govoreći, u meri u kojoj se pitanja vezuju za acquis Saveta Evrope, može se reći da je acquis “zadužen” za utvrđivanje minimalnih standarda. Prema samoj prirodi stvari, takva je raznolika priroda različitih evropskih sistema iz kojih se acquis može izvlačiti da postoje mnogi načini na koje se može postići saglasnost sa acquis.  Pre razmatranja pitanja koja kao takva prositiču iz acquis preporučljivo je pogledati članove Ustava u delu naslovljenom “Ustavne garancije”.  

Ustavne garancije
Član 3. sadrži načelo vladavine prava kao osnovno načelo ustava. Navodi se da se vladavina prava zasniva na neotuđivim ljudskim pravima i svakako je jedno od tih ljudskih prava, mada se ne navodi posebno u ovom delu Ustava, i pravo građana na nezavisno sudstvo.  Sa svoje strane sâm član 3. predviđa da se vladavina prava obezbeđuje, između ostalog, kroz nezavisno sudstvo i podelu vlasti i ustavne garancije ljudskih i manjinskih prava.  

Jasno je da je stalnost sudijske funkcije osnovno načelo vladavine prava. Ukoliko ne bi imali sigurnost koja proizilazi iz stalnosti funkcije oni ne bi bili nezavisni, a ukoliko nisu nezavisni tada je građanima uskraćeno osnovno ljudsko pravo iz člana 6. Evropske konvencije o ljudskim pravima da im se sudi, da se brane ili da vode građanski postupak pred nezavisnim i nepristrasnim sudijom. Ova tema razmotriće se detaljnije u daljem tekstu ali se ovde spominje u cilju naglašavanja činjenice da bi bilo protivustavno donositi zakone koji na bilo koji način narušavaju ovo načelo. Drugim rečima čak i bez posebne odredbe u Ustavu kojom se predviđa stalnost sudijske funkcije, ta stalnost je implicitno garantovana članom 3. Ustava.

Član 4. Ustava odnosi se na podelu vlasti i od posebne je važnosti kada se razmatra uloga Visokog saveta sudstva koji institucionalizuje, ili bi bar trebalo da institucionalizuje, ukoliko je u saglasnosti sa acquis, sudsku vlast i nezavisnost sudstva.

Član 194. Ustava je od važnosti u smislu propisivanja da svi zakoni itd., doneti u Republici Srbiji moraju  biti saglasni sa Ustavom. Ovo je od posebnog značaja kada se razmatra Ustavni zakon za sprovođenje Ustava Republike Srbije a posebno član 7. tog Zakona.

U narednom tekstu razmotriću pitanje stalnosti kako je utvrđena u osnovnim smernicama u dokumentu o “Osnovna načela”.

Stalnost sudijske funkcije
I
Acquis

Imenovanja u saglasnosti sa acquis jasno zahtevaju garantovanu stalnost funkcije.
1.
Polazište je kao i uvek član 6. Evropske konvencije o ljudskim pravima koji počinje sa: 

1.  Svako, tokom odlučivanja o njegovim građanskim pravima i obavezama ili o krivičnoj optužbi protiv njega, ima pravo na pravičnu i javnu raspravu  u razumnom roku pred nezavisnim i nepristrasnim sudom, obrazovanim na osnovu zakona.

2.
Razmatrajući sada posebne odredbe koje se odnose na stalnost funkcije: 

A.
Osnovna načela Ujedinjenih nacija o nezavisnosti sudstva (1985) predviđaju u stavu 12. sledeće:

“Sudije, bilo da su imenovane ili izabrane, imaju garantovanu stalnost funkcije do dostizanja godina starosti za obavezno penzionisanje ili do isteka njihovog mandata, gde to postoji.”

B.
Preporuka br. (94) 12 usvojena od strane Komiteta ministara Saveta Evrope 13. oktobra 1994. predviđa u Načelu I – Opšta načela o nezavisnosti sudija:

“1.
Treba preduzeti sve potrebne mere da se poštuje, zaštiti i unapredi nezavisnost sudija.

2.
Posebno, treba preduzeti sledeće mere:

a)
Nezavisnost sudija se garantuje u skladu sa odredbama Konvencije i ustavnim načelima, na primer uvođenjem posebnih odredbi u ustave ili druge zakonske akte ili preuzimanjem odredbi ove preporuke u domaće zakonodavstvo. Prema pravnim tradicijama svake države, ova pravila mogu da predvide, na primer, sledeće:

……..

(ii)
trajanje funkcije sudija i njihove plate treba da su garantovane zakonom;”

C.
Glava 3. Evropske povelje o zakonu za sudije Saveta Evrope, usvojena 8-10 jula 1998 (DAJ/DOC (98) 23), nosi naslov “Imenovanje i nesmenjivost.”  Ona predviđa u stavu 3.3:

“Gde postupak zapošljavanja predviđa probni period, koji mora biti kratak, nakon imenovanja na položaj sudije a pre potvrđivanja stalnosti imenovanja, ili gde se zapošljavanje vrši na ograničeni vremenski period koji se može obnavljati, odluku da se ne izvrši imenovanje za stalno ili da se ne obnovi, može doneti samo nezavisno telo iz stava 1.3
 ove Povelje, ili na njegov predlog, ili na njegovu preporuku ili uz njegovu saglasnost ili po pribavljanju njegovog mišljenja. Odredbe iz tačke 1 .4
 ove Povelje se takođe shodno primenjuju na pojedinca za koga važi probni period.”

D. 
U Mišljenju br. 1 (2001) Konsultativnog Saveta evropskih sudija o standardima za nezavisnost sudstva i stalnost sudija navodi se u stavu 57. pod naslovom “Stalnost funkcije – Nesmenjivost i disciplinska odgovornost”:

“57. Osnovno je načelo sudske nezavisnosti da je stalnost funkcije garantovana do obaveznog penzionisanja na osnovu godna starosti ili do isteka utvrđenog mandata: videti Osnovna načela UN, stav 12; Preporuku br. R (94) 12 Načelo I(2)(a)(ii) i (3) i Načelo VI (1) i (2). Evropska povelja potvrđuje da ovo načelo obuhvata i imenovanje ili upućivanje u drugu ustanovu ili lokaciju bez saglasnosti (osim u slučaju reorganizacije suda ili privremeno), ali i ona i Preproruka R (94) 12 razmatraju da se premeštaj na druge dužnosti može odrediti kao disciplinska sankcija. 

…………

60. Konsultativni Savet evropskih sudija smatra 

(a) da stalnost sudijske funkcije treba da bude izričiti element nezavisnosti ustanovljen na najvišem unutrašnjem nivou …”
E.
Treba se takođe osvrnuti, između ostalog, na zaključke i preporuke multilateralnog sastanka koji je organizavao Savet Evrope u saradnji sa  Nacionalnim savetom za pravosuđe u Poljskoj, u Varšavi  i Sloku 23-26 juna 1997.  ( Zaklj.).  Ovaj sastanak čini deo serije koja se bazira na pravnoj saradnji Saveta Evrope sa državama centralne i istočne Evrope.

Zaključak 4. glasi:

“Načela neopozivosti i stalnosti sudija obično su predviđena Ustavom. Samostalnost sudijske karijere u odnosu na vladu i političke snage, postojanje odgovarajućih uslova rada i odgovarajuće plate takođe doprinose očuvanju nezavisnosti sudija. Doživotno imenovanje je još jedna neophodna garancija njihove nezavisnosti.”

Valja imati u vidu da je sam Konsultativni Savet evropskih sudija uspostavljen u skladu sa stavom III Rezolucije br. 1 “o merama za jačanje nezavisnosti i nepristrasnosti sudija u Evropi” koja je doneta na 22. Konferenciji Ministara pravde Evrope održanoj u junu 1999.

II
Ustav Republike Srbije iz 2006. – druge odredbe
Član 1. Ustava propisuje, kao uvod u član 3., da je Republika Srbija država zasnovana na vladavini prava i ljudskim pravima i slobodama i pripadnosti evropskim principima i vrednostima. Jasno je da ono što je gore propisano u odnosu na stalnost i nesmenjivost čini deo tih principa i vrednosti.

Član 3. je već bio razmatran u prethodnom tekstu dok se član 32. može smatrati da odgovara članu 6. Evropske konvencije o ljudskim pravima u tome što predviđa da svako ima pravo na javnu raspravu pred nezavisnim i nepristrasnim i zakonom ustanovljenim sudom, u razumnom roku.   

Međutim, u kontekstu ovog komentara najrelevantniji je član 146. sa naslovom “Stalnost sudijske funkcije”.  U njemu se navodi:

“Sudijska funkcija je stalna.

Izuzetno, lice koje se prvi put bira za sudiju bira se na tri godine.”
U ovom kontekstu treba imati u vidu član 147. koji predviđa:

“Narodna skupština, na predlog Visokog saveta sudstva, bira za sudiju lice koje se prvi put bira na sudijsku funkciju. 

Mandat sudiji koji je prvi put izabran na sudijsku funkciju traje tri godine. 

Visoki savet sudstva, u skladu sa zakonom, bira sudije za trajno obavljanje sudijske funkcije, u istom ili drugom sudu. 

Visoki savet sudstva odlučuje i o izboru sudija sa stalnomj sudijskom funkcijom u drugi ili viši sud.” 

Sa druge strane, u odnosu na prestanak sudijske funkcije, član 148. predviđa:

“Sudiji prestaje sudijska funkcija na njegov zahtev, nastupanjem zakonom propisanih uslova ili razrešenjem iz zakonom predviđenih razloga, kao i ako ne bude izabran na stalnu funkciju. 

Odluku o prestanku sudijske funkcije donosi Visoki savet sudstva. Protiv ove odluke sudija ima pravo žalbe Ustavnom sudu. Izjavljena žalba isključuje pravo na podnošenje Ustavne žalbe. 

Postupak, osnovi i razlozi za prestanak sudijske funkcije, kao i razlozi za razrešenje od dužnosti predsednika suda, uređuju se zakonom.” 
Član 143. predviđa da je Vrhovni kasacioni sud najviši sud u Republici Srbiji.  Međutim, osim što propisuje da je njegovo sedište u Beogradu nema ničeg više što bi ukazivalo koje poslove bi obavljao ovaj sud, kako će biti organzovan ili kakav treba da bude njegov sastav.  Član 144. zaista i predviđa izbor predsednika Vrhovnog kasacionog suda na period od pet godina ali navedeni postupak izbora pokreće poseban problem.  Navodi se da: “Predsednika Vrhovnog kasacionog suda, na predlog Visokog saveta sudstva, po pribavljenom mišljenju opšte sednice Vrhovnog kasacionog suda i nadležnog odbora Narodne skupštine, bira Narodna skupština.”  Ovim smo suočeni sa situacijom sličnom onoj “ko je stariji – kokoška ili jaje” jer trenutno ne postoji Vrhovni kasacioni sud kao takav koji može “dostaviti mišljenje”. (Isti problem tipa “kokoška ili jaje” se javlja i u odnosu na Visoki savet sudstva.)

III
Ustavni zakon za sprovođenje Ustava Republike Srbije
Član 6. ovog zakona pokušava da razreši problem “kokoška ili jaje” koji proizilazi iz činjenice da u Ustavu nema prelaznih odredbi koje bi pokrile ova pitanja time što navodi, između ostalog, da sudovi nastavljaju sa radom do usklađivanja sa Ustavom propisa kojima su uređeni njihova organizacija i nadležnost i položaj sudija.

Sa druge strane član 7. predviđa:

“Izbor predsednika Vrhovnog kasacionog suda i prvi izbor sudija Vrhovnog kasacionog suda izvršiće se najkasnije u roku od 90 dana od dana konstituisanja Visokog saveta sudstva.

Izbor sudija i predsednika ostalih sudova izvršiće se najkasnije u roku od jedne godine od dana konstituisanja Visokog saveta sudstva.”

Uz dužno poštovanje autorima Mišljenja Venecijanske Komisije iz marta 2007., čini se da su nažalost pogrešno protumačili gornji član. U stavu 61. njihovog Mišljenja daju komentar da gore navedeni zakon (i čini se da je sasvim jasno da navode član 7. ovog zakona) “predviđa da sve sudije koje sada obavljaju sudisjku funkciju moraju da budu ponovo imenovane nakon stupanja na snagu novog Ustava.”  Kako je jasno iz gore citiranog člana 7., ono što se navodi nije postupak “ponovnog imenovanja” već postupak izbora nakon 90 dana ili jedne godine, zavisno od slučaja, od dana konstitutisanja Visokog saveta sudstva – i svakako ne “nakon stupanja na snagu novog Ustava” kako je to navela Venecijanska Komisija. Ovo pogrešno čitanje člana 7. je tada odvelo Mišljenje Venecijanske Komisije u dalje greške u stavu 72. gde je izražena zbunjenost o razlozima za takav postupak ponovnog imenovanja.  Onda se u stavu 73. greška uvećava iznošenjem predloga načina za sprovođenje takvog  nepostojećeg procesa koji nije ni u skladu sa acquis niti ga predviđa Ustav ili Ustavni zakon.  Po mom mišljenju Venecijanska Komisija je pogrešila u tumačenju i u odnosu na acquis, jer smatram da se član 7., i to ne samo u svetlu članova 1., 3., 146. i 194 samog Ustava a imajući u vidu acquis, treba tumačiti bez imalo odstupanja od načina koji je saglasan sa acquis.  Acquis ne ostavlja prostor za postupak ponovnog izbora kako je naveden u stavu 73. tog Mišljenja ili bilo kako, bez obzira na način sprovođenja.  

IV
Pronalazenje kompromisa
O suštinskom pitanju stalnosti Ustav je u članu 146. kristalno jasan i u saglasnosti sa evropskim acquis.  

Potpuno se slažem sa komentarima datim u predmetnom dokumentu  “ Vladavina prava- osnovna načela” u smislu da je “stalnost sudijske funkcije, garantovana prethodnim i sadašnjim Ustavom republike Srbije, čime je obezbeđen ustavno-pravni kontinuitet, isključuje tumačenje odredbe člana 7. Ustavnog zakona za sprovođenje Ustava RS da je obavezan ponovni izbor svih sudija u Republici.  Takav postupak bi prema Ustavu zahtevao imenovanja od tri godine od strane Narodne skupštine, što je nezamislivo.

Što se tiče predsednika Vrhovnog kasacionog suda jasno je da član 144. Ustava treba da prevlada, ali po mom mišljenju treba da se tumači na način kojim se obezbeđuje da odluka Visokog saveta sudstva bude u praksi obavezujuća. Samo bi se na ovaj način član 3. Ustava i acquis pravilno poštovali.    

Slažem se da je u saglasnosti sa acquis, ukoliko se novi sudovi osnivaju, da se funkcije u tim sudovima trebaju popuniti premeštanjem sudija iz sudova čije se nadležnosti ukidaju ili prenose.  Zaista, postoji valjan osnov za tumačenje da se ovo mora primenjivati takođe na predsednika postojećeg Vrhovnog suda i u tom smislu član 6. Ustavnog zakona ne bi bio nedosledan sa tim. 

Takođe se slažem da član 7. Ustavnog zakona treba tumačiti u smislu da se odnosi samo na funkcije koje nisu popunjene nakon takvog premeštaja sudija.

Visoki savet sudstva
I
Acquis

Osnovni elementi acquis se mogu naći u Evropskoj povelji o zakonu za sudije i mogu se prikladno navesti na sledeći način:

“1.3.
U vezi sa svakom odlukom koja utiče na izbor, zapošljavanje, imenovanje, napredovanje u karijeri ili prestanak funkcije sudije, zakonom se predviđa intervencija organa nezavisnog od izvršne i zakonodavne vlasti, od čijeg članstva barem polovinu čine sudije koje su izabrale njihove kolege sudije, na način koji garantuje najvišu predstavljenost sudstva.

1.4.
Svakom sudiji koji smatra da su mu na bilo koji način ugrožena ili povređena zakonska prava ili nezavisnost upošte ili pravila postupka, zakon daje mogućnost obraćanja takvom nezavisnom organu koji može da obezbedi ili da predloži delotvornu pomoć.

2.3.
Zakonom se, putem odgovarajuće obuke na teret države, obezbeđuje priprema izabranih kandidata za efikasno obavljanje sudijskih dužnosti. Organ pomenut u stavu 1.3 ove Povelje obezbeđuje odgovarajući kvalitet obrazovnih programa i organizacije koja ih sprovodi, u svetlu zahteva slobodoumnosti, stručnosti i nezavisnosti, koji su vezani za obavljanje sudijske dužnosti.

3.1.
Odluku o imenovanju odabranog kandidata na mesto sudije i raspoređivanje u određeni sud donosi nezavisni organ pomenut u stavu 1.3 ili se odluka donosi na predlog ili preporuku ovog organa, sa njegovom saglasnošću ili na osnovu njegovog mišljenja.

3.3.
Gde postupak zapošljavanja predviđa probni period, koji mora biti kratak, nakon imenovanja na položaj sudije a pre potvrđivanja stalnosti imenovanja, ili gde se zapošljavanje vrši na ograničeni vremenski period koji se može obnavljati, odluku da se ne izvrši imenovanje za stalno ili da se ne obnovi, može doneti samo nezavisno telo iz stava 1.3
 ove Povelje, ili na njegov predlog, ili na njegovu preporuku ili uz njegovu saglasnost ili po pribavljanju njegovog mišljenja. Odredbe iz tačke 1 .4 ove Povelje se takođe shodno primenjuju na pojedinca za koga važi probni period.

3.4
U načelu, sudija koji već radi u sudu ne može se rasporediti na neku drugu sudijsku funkciju ili premestiti na drugo mesto, čak i na osnovu unapređenja, ako na to dobrovoljno ne pristane. Izuzetak od ovog načela dozvoljen je jedino ako je premeštaj sudije predviđen i izrečen kao disciplinska sankcija, u slučaju zakonite izmene sudskog sistema i u slučaju privremenog raspoređivanja u susedni sud radi ispomoći, pri čemu se zakonom izričito ograničava trajanje takvog raspoređivanja, bez dovođenja u pitanje primenu odredbi stava 1.4 ove Povelje.

4.1
Kada se ne zasniva na dužini radnog staža, sistem unapređenja zasniva se isključivo na pokazanom kvalitetu rada i savesnom obavljanju sudijskih dužnosti, putem objektivne procene jednog ili više sudija i o čemu se razgovara sa dotičnim sudijom. Odluke o napredovanju zatim donosi organ iz stava 1.3 ili se one donose na njegov predlog ili uz njegovu saglasnost. Sudije koje nisu predložene za unapređenje moraju imati pravo da podensu prigovor ovom organu.”

Glava 5. razmatra “Odgovornost sudija” i uslovljava podnošenje tužbe protiv sudije organu iz stava 1.3 Povelje, i takođe navodi ulogu tribunala ili organa koji čini najmanje polovina izabranih sudija, gde ovo telo ne mora da bude organ iz stava 1.3.  I na kraju, u Glavi 7. koja razmatra “Prestanak funkcije” navodi se potvrđivanje razloga za takav prestanak dužnosti od strane organa iz stava 1.3.

II
Dokument “Vladavina  prava- osnovna načela”
Slažem sa iznetim u tački 4. pod naslovom “Stalnost”, naime:

“odluke o profesionalnoj karijeri sudija od strane ili na osnovu obavezujućih predloga Visokog saveta sudstva, kao organa nezavisnog od zakonodavne i izvršne vlasti, na osnovu objektiviziranih kriterijuma.”

U delu naslovljenom “Visoki savet sudstva” i u 4. alineji prve tačke  u vezi sa izborom izbornih članova Visokog saveta sudstva smatram da bi u cilju postizanja potpune saglasnosti sa aquis trebalo ovo pitanje sažeti tako da jednostavno glasi “- predlog za izborne kandidate je obavezujući za Narodnu skupštinu.”  Acquis je sasvim jasan i predviđen u stavu 1.3 Evropske Povelje koji je gore naveden.  Narodna skupština, po mom mišljenju, i u skladu sa ustavnim odredbama o podeli vlasti koje su navedene u prethodnom tekstu, treba da bude potpuno zadovoljna/treba da prihvati ceremonijalnu ustavnu ulogu da izabere pojedinačne kandidate koje joj dostavi Visoki savet sudstva bez opcije da bira sa liste kandidata.  U tom smislu pozivam se na stavove iznete u Mišljenju Venecijanske Komisije iz marta 2007.

Takođe smatram da treba usvojiti odgovarajuće prelazne odredbe da bi se obezbedilo da prvi izabrani predstavnici sudija u Visokom savetu sudstva budu zaista i izabrani saglasno stavu 1.3 Evropske povelje o zakonu za sudije, koji predviđa, kako je gore navedeno, da :  “barem polovinu čine sudije koje su izabrale njihove kolege sudije, na način koji garantuje najvišu predstavljenost sudstva.”  Bila bi parodija u smislu acquis ako bi predstavnici sudija (usled prethodno spomenutog problema “kokoške i jajeta”) u telu koje treba da institucionalizuje sudsku vlast bili izabrani od strane Narodne skupštine.

U vezi sa postupkom razrešenja izbornih članova Visokog saveta sudstva, u delu gde se u dokumentu “Vladavina prava- osnovna načela” navodi da: “o razrešenju odlučuje Narodna skupština, na predlog Visokog saveta sudstva” treba prihvatiti da Narodna skupština po automatizmu prihvata obavezujući predlog Visokog saveta sudstva.

Što se tiče izbora sudija koji se prvi put biraju još jednom je moj stav da Narodna skupština treba, u skladu sa ustavnim odredbama o podeli vlasti koje su gore navedene, da bude potpuno zadovoljna/ da prihvati ceremonijalnu ustavnu ulogu da izabere pojedinačne kandidate koje im predloži Visoki savet sudstva  bez opcije da bira sa liste kandidata.  Treba imati u vidu da će u jednom trenutku u budućnosti sudije početi da završavaju obuku u pravosudnom centru i bilo bi apsurdno ukoliko bi diplomci koji bi se kvalifikovali za posao sudije kroz obuku na takvoj instituciji i koje bi shodno tome predložio Visoki savet sudstva koji je konačno i odgovoran za njihovu obuku kroz takvu instituciju, bili izloženi tome da ih odbije paralmentarno političko telo.

Iste primedbe iznosim u odnosu na izbor i razrešenje/prestanak funkcije predsednika suda. Sva pitanja u vezi imenovanja, unapređenja, disciplisnke odgovornosti, prestanka funkcije i razrešenja sudija svih nivoa treba zaista i da budu dužnost Visokog saveta sudstva koji je ustanovljen  saglasno sa acquis, i da su u skladu sa acquis koji je gore naveden. Na kraju, jasno je da nezavisnost sudstva i podela vlasti utvrđena Ustavom Republike Srbije zahteva da predsednici sudova treba da budu nadležni za sva pitanja koja se odnose na unutrašnju organizaciju suda i da budu odgovorni jedino Visokom savetu sudstva.                                                                                                           

Ian Campbell







1. jul 2007.
Komentar dokumenta "Vladavina prava- Osnovna načela 
" (revidiran u skladu sa sastankom održanim na Babama 20/21 juna 2007.) koji se odnosi na reformu pravosuđa Republike Srbije – javni tužioci
Uvod – izazovi sa kojima se suočava program reformi

Ovaj dokument treba čitati u odnosu na odgovarajuće komentare koji su odvojeno dati za sudije. Autori dokumenta “Vladavina prava- Osnovna načela : sudije i javni tužioci” sasvim pravilno se pozivaju u delu naslovljenom “Ustavne garancije” na član 3. i 4. Ustava u svojim razmatranjima položaja javnih tužilaca kako su to uradili i za sudije.  Zašto ovome treba pristupiti na ovakav način jasno je ukazano određenim komentarima sudije Oberto-a u njegovom ranijem stručnom mišljenju u vezi tada predloženih reformi u Republici Srbiji: 

“Dozvolite mi da ovde podsetim da nezavisni sudija nije dovoljan da se postigne nezavisnost pravosuđa ukoliko javnom tužilaštvu (odnosno organu ovlašćenom da pokreće točkove krivičnog pravosuđa) nedostaje nezavisnost.  Upravo stoga što javni tužioci štite jednakost građana pred zakonom oni moraju imati mogućnost da vrše svoje funkcije nezavisno od političke vlasti. Shodno tome, načelo da su sudije potčinjene samo zakonu mora se podjednako primenjivati na javne tužioce. Iskustvo nekih zemalja je pokazalo da ispitivanje korupcije često zahteva istrage krivičnih dela koje su počinili centri ekonomske, finansijske i političke moći. Stoga je neophodno da sud ima mogućnost da sprovodi svoja ispitivanja (i rukovodi sudskom policijom) na način koji je u potpunosti nezavisan od izvršne vlasti. Mala je korist od garantovanja nezavisnosti sudstva ukoliko ostaje mogućnost da izvršna vlast vrši kontrolu nad tužiocima.”
Ove primedbe sudije Oberto-a ukazuju na izazove sa kojima se suočavaju oni koji su zaduženi za sprovođenje reformi sudstva i tužilaštva u Republici Srbiji. Izazov nije nimalo manji kada se ima u vidu činjenica da reforme treba utvrditi u svetlu svih odredbi Ustava. Stoga valja napomenuti da je Venecijanska Komisija navela u svom Mišljenju iz marta 2007. u odnosu na član 159. (u stavu 77):

“Ova odredba predviđa izbor javnih tužilaca (na predlog vlade) zamenika javnih tužilaca (na predlog Državnog veća tužilaca) od strane Narodne skupštine. Ovim se, još jednom, stvara opasnost od nedopuštene politizacije postupka imenovanja.”

Venecijanska Komisija je takođe dala komentar u gore navedenom Mišljenju u odnosu na član 160. Ustava koji predviđa:

“Republički javni tužilac odgovoran je za rad javnog tužilaštva i za svoj rad Narodnoj skupštini.

Javni tužioci odgovaraju za rad javnog tužilaštva i za svoj rad Republičkom javnom tužiocu i Narodnoj skupštini, a niži javni tužioci i neposredno višem javnom tužiocu. 

Zamenici javnog tužioca odgovaraju za svoj rad javnom tužiocu.“

U svom Mišljenju iz marta 2007. Venecijanska Komisija razmatra ovaj član u stavu 78. gde kaže: 

“Mada Ustav ne sadrži nikakve jasne odredbe o strukturi tužilaštva, članom 160. se propisuje odgovornost Republičkog javnog tužioca Narodnoj skupštini, javnih tužilaca Republičkom javnom tužiocu i Narodnoj skupštini i odgovornost zamenika javnih tužilaca javnom tužiocu. Značenje odgovornosti u ovoj odredbi je nejasno. U svakom slučaju, paralelizam odgovornosti višem tužiocu i Narodnoj skupštini nameće pomisao o političkom uplitanju u tužilaštvo i zabrinjavajuće je.”

Takođe se treba podsetiti da će bilo koje reforme koje se budu uvodile u Republici Srbiji biti posmatrane pod mikroskopom Evropske Unije. Zato se ništa ne postiže ignorisanjem prepreka.  Može se, na primer, navesti Radni dokument Komisije evropskih zajednica - Izveštaj o napretku Srbije od 8.11.2006. godine (br.SCC (2006) 1389) u kome se na strani 10. kaže: “Što se tiče tužilaca oni su često izloženi političkom uticaju. Strategija reforme pravosuđa ne predviđa dovoljne garancije za samostalno tužilaštvo.” 

Da bi se gornji citat stavio u kontekst potrebno je izneti u celosti ono što je navedeno u ovom dokumentu, objavljenom pre nekoliko meseci, u odnosu na pravosudni sistem republike. U njemu se razmatraju i sudije i javni tužioci.

“U maju 2006. Vlada je usvojila Strategiju reforme pravosuđa i dostavila Skupštini na usvajanje. Njeni ciljevi su potpuna nezavisnost pravosuđa, transparentnost, odgovornost i efikasnost. Vlada je usvojila Akcioni plan za sprovođenje strategije. 

Izmene i dopune krivičnog zakonika stupile su na snagu 2006. Temeljna revizija Zakona o krivičnom postupku usvojena je u maju 2006., i stupiće na snagu u junu 2007. Ovim se uvodi tužilačko-policijski model istrage i menja sadašnja uloga istražnog sudije. Usvojen je Zakon o obuci nosilaca pravosudnih funkcija. Ovim zakonom se jača uloga Pravosudnog centra (za obuku i usavršavanje sudija i tužilaca). Vidljivi su pozitivni trendovi u odnosu na ubrzavanje postupaka u trgovinskim sudovima. 

Međutim, reforma pravosuđa – ključni prioritet za evropsko partnerstvo – je još uvek u početnoj fazi. Nezavisnost pravosuđa je ugrožena političkim pritiscima. Strategija ne obezbeđuje u potpunosti stalnost sudijske funkcije jer zadržava kontroverzni probni period. Ne predviđa delotvornu samoupravnu strukturu pravosuđa. U decembru 2005. Skupština je odbila 20 od 100 sudija koje je predložio Visoki savet pravosuđa. Odbor za pravosuđe Narodne skupštine ne funkcioniše pravilno usled nedostatka kvoruma. Kao rezultat toga nije došlo do prestanka funkcije za oko 40 sudija koji ispunjavaju zakonske uslove za penzionisanje. Ovaj problem je takođe prisutan u odnosu na Republičkog javnog tužioca i beogradskog Okružnog javnog tužioca. 

Nivo efikasnosti sudskih postupaka nije zadovoljavajući. Stanje je posebno teško u odnosu na građanske predmete. Nedostatak adekvatnih finansijskih resursa zajedno sa ograničenim kapacitetima pravosuđa doprinose neefikasnosti. U pojedinim krivičnim predmetima greške u postupku, čak i pred najvišim sudskim instancama, dovele su do zastarevanja u predmetima teških krivičnih dela i oslabađanja počinilaca. U nekim predmetima od izuzetnog značaja odluke su donošene suprotno utvrđenoj praksi. Kredibilitet pravosuđa je narušen slučajevima korupcije koji su obuhvatali neke od njegovih najviših tela. 

Šta više, srpsko pravosuđe mora da se bori sa nerešenim predmetima Suda Državne zajednice. Preko 4,300 nerešenih predmeta treba da se prebace na Vrhovni sud Srbije. Predmeti koji se odnose na usaglašenost propisa sa zakonima preneti su na Ustavni sud Srbije. 

Vlada je predložila da se opet odloži osnivanje upravnih i apelacionih sudova do septembra 2007. Ovo odlaganje uticaće na već neefikasne postupke, posebno pred najvišim sudskim instancama.

Što se tiče tužilaca oni su često izloženi političkim pritiscima. Strategija reforme pravosuđa ne predviđa dovoljne garancije za samostalno tužilaštvo. 

Pošto novi model istrage predviđen izmenama i dopunama Zakona o krivičnom postupku daje policiji i tužilaštvu vodeću ulogu u istrazi i prikupljanju dokaza, zabrinjavajuće je da su ove nove uloge usvojene u situaciji kada ne postoje dovoljne ustavne garancije za samostalnost tužilaca. Novi Zakonik nije u potpunosti saglasan sa Konvencijom o pravnoj pomoći čiji je potpisnik i Srbija. 

Nije obezbeđena adekvatna podrška Specijalnom tužilaštvu za ratne zločine. 

Nisu zabeležene napori da se dalje unapredi pravni okvir za zaštitu svedoka na način koji bi obezbeđivao da bezbednost ugroženih/osetljivih svedoka bude pravilno izbalansirana sa pravom optuženog na odbranu. 

Generlano, pravosuđe je i dalje u teškoj situaciji mada je postignut određeni napredak u odnosu na izveštaj iz 2005. Reformu pravosuđa treba pojačati da bi se obezbedila nezavisnost, efikasnost i stručnost.”

Težina koja se treba dodeliti razmatranom dokumentu “Vladavina prava- Osnovna načela ”

Ono šta su autori ovog dokumenta nastojali da postignu jesu smernice za reformu koje sa jedne strane potpadaju pod odredbe Ustava Republike Srbije a da istovremeno ispunjavaju, u meri u kojoj je to moguće postići, i zahteve acquis.  Naravno da zakonodavac ima opciju da odbaci takve smernice ali šta zakonodavac u Republici Srbiji nema ovlašćenje da uradi je da izmeni zahteve acquis ili da umanji prepreke koje Republika treba da prevaziđe da bi ispunila zahteve za prijem u Evropsku Uniju.

Neki komentari o detaljima dokumenta “Vladavina prava- Osnovna načela ” 

Što se tiče izbora izbornih članova Državnog veća tužilaca smatram da je dužnost Narodne skupštine da izabere člana Dravnog veća tužilaca sa spiska kandidata predloženih od strane tužilaca i zamenika javnih tužilaca apsolutni minimum koji je prihvatljiv.  Moj stav je da bi bilo bolje, kao i u slučaju sudija, ukoliko bi se postupak izbora u odnosu na Narodnu skupštinu sprovodio u suštini kao formalni čin izbora jednog predloženog kandidata u odnosu na svako mesto koje se razmatra.

U vezi postupka razrešenja koji se odnosi na izborne članove Državnog veća tužilaca smatram da bi Narodna skupština trebala da bude dužna da postupa sa predlogom za razrešenje člana Državnog veća tužilaca kao sa obavezujućim.

Sličan komentar dajem i u odnosu na izbor od strane Narodne skupštine zamenika javnih tužilaca koji se prvi put biraju, kao i u odnosu na izbor javnih tužilaca i za razrešenje javnih tužilaca.  

Napominjem da je mandat javnih tužilaca koji je prethodno bio stalan, kao i u slučaju sudija, sada ograničen na šest godina sa mogućnošću reizbora. Moje je mišljenje da jedno široko prihvaćeno načelo zahteva da se onima kojima je data stalnost funkcije ta stalnost ne može oduzeti. 

Kako sam već izneo u svom komentaru koji sam paralelno sa ovim dao za sudije, evropski acquis daje različite puteve koji se može ići da bi se postigla saglasnost. Kako je rečeno u prethodnom tekstu posebna stupica sa kojom se suočavaju reforme na ovom polju u Republici Srbiji, a imajući u vidu put koji je izabrala, odnosi se na   opasnosti politizacije. Neizbežno se pokreću pitanja se tiču podele vlasti ne samo u odnosu na zakonodavnu već i na izvršnu.

Napominjem da se pod naslovom “Nepremestivost i nespojivost” navodi se mogućnost upućivanja zamenika javnog tužioca u “ministarstvo zaduženo za pravosuđe”.  Pretpostavljam da je ovo pitanje prevoda pre nego suštinsko, ali imajući u vidu značaj koji je pravilno dat u članu 4. Ustava u odnosu na podelu vlasti, i mada se naravno može prihvatiti da Ministarstvo pravde ima obaveza prema pravosuđu, ono svakako nije “zaduženo/odgovorno” za pravosuđe.

Uloga nezavisnog Državnog veća tužilaca koje ovaj dokument “Vladavina prava- Osnovna načela ” podržava je suštinska protivteža ministarstvu i celoj izvršnoj vlasti, i garant je nezavisnosti sudske vlasti u okviru koje funkcija javnog tužioca ima bitnu ulogu.
U delu naslovljenom “Dužnosti javnih tužilaca i zamenika javnih tužilaca” vidim da je navedena “pojačana ažurnost”  za krivična dela koja učine državni funkcioneri itd. Opet je bez sumnje ovo samo pitanje prevoda ali bio bih sretniji da se koriste reči kojima se sugeriše uslov da budu “u potpunosti” ažurni i da se time izbegnu jezička pitanja o “manje” ili “više” ažurnosti kojima se rizikuje izazivanje debate o samoj  suštini. Međutim, sâmo spominjanje ove teme služi da se naglasi važnost toga da Republika Srbija dobije potpuno nezavisno Državno veće tužilaca, koje je samo po sebi bitno za nezavisnost javnih tužilaca i njihovih zamenika kao pojedinaca.

Zaključak

Oni koji su bili zaduženi za izradu dokumenta “Vladavina prava- Osnovna načela” u njegovoj sadašnjoj revidiranoj formi a koji sam je razmatrao ovde i u drugom komentaru, u odnosu na sudije i na javne tužioce, imali su nezavidan zadatak da pokušaju da izvuku i izrade smernice koje su saglasne sa acquis, a istovremeno poštujući odredbe Ustava Republike Srbije i namere Nacionalne strategije za reformu pravosuđa, uz takođe uzimanje u obzir dokumenata kao što je gore spomenuto Mišljenje Venecijanske Komisije.  Ulozi su veliki što je očigledno iz kritika upućenih na sadašnji sistem u Republici Srbiji i koje su takođe navedene u prethodnom tekstu. Generalno sam mišljenja da su autori u pripremi ovog dokumenta “Vladavina prava- Osnovna načela za izradu sitemskih zakona  za regulisanje pravosuđa- javni tužioci ” (i uz prateći dokument koji se odnosi na sudije) postavili temelje koji, ukoliko se usvoje i razrade, mogu zaista obezbediti Republici Srbiji sistem koji je saglasan sa acquis a kojem, prema mom shvatanju, ona i teži.  
Ian Campbell

Uvaženi Ian Campbell CMG
Bivši zamenik Visokog predstavnika za pravne poslove i šef Pravnog odeljenja Kancelarije visokog predstavnika, Sarajevo 
Bivši gostujući profesor Pravnog fakulteta Univerziteta u Liverpulu
1. jul 2007.
KOMENTAR NA OSNOVNA NAČELA ZA IZRADU SISTEMSKIH ZAKONA ZA REGULISANJE PRAVOSUĐA

SUDIJE I TUŽIOCI
Eric MINNEGHEER

1. Opšti komentar
Ustav Republike Srbije koji je usvojen tokom septembra i oktobra 2006. godine karakteriše veliki broj članova (206) koji pokrivaju skoro sva pitanja koja se odnose na organizaciju državne uprave, ekonomski sistem i javne finansije i ljudska prava, pojedinačna i kolektivna. Sa druge strane, ustavne odredbe nisu sasvim izričite u odnosu na uređenje pravosuđa, kriterijume za izbor sudija i tužilaca, disciplinske postupke i mere, osnov za razrešenje sudija i tužilaca, kao i nadležnosti Viskog saveta sudstva (VSS)  i Državnog veća tužilaca (DVT). Sva ova pitanja su ostavljena da se dalje urede zakonom. Stoga nije iznenađujuće da su Osnovna načela koja će predstavljati radni dokument organa nadležnog za izradu i usvajanje paketa pravosudnih zakona toliko detaljna i složena. Pre nego što dâm analizu ovih načela smatram da je važno da se istakne odličan i konstruktivan posao koji je uradilia radna grupa na razradi smernica za sistem pravosuđa kojima se garantuje nezavisnost sudstva i samostalnost tužulaštva u skladu sa ustavnim odredbama i komunitarnim pravom (acquis communautaire) i najboljim evropskim standardima i praksom.

2. Komentar na Osnovna načela za izradu sistemskih zakona za regulisanje pravosuđa - Sudije
Komentari se uglavnom odnose na osnovno pitanje u vezi ponovnog izbora sudija i njihove nepremestivosti. Takođe se odnose i na nadležnost sudova i unutrašnju organizaciju, sastav VSS i izbor njegovih članova iz reda sudija, kao i postupak izbora sudija od strane Narodne skupštine.

· Stalnost sudijske funkcije
Ustav jasno navodi princip stalnosti sudijske funkcije. U članu 146. se kaže da je sudijska funkcija stalna a u članu 150. da sudija može biti premešten ili upućen u drugi sud samo uz njegovu saglasnost. Kako je Venecijanska komisija primetila u svom mišljenju o Ustavu Srbije, “stalnost funkcije” se javlja kao “opšte pravilo”. Stoga su članovi ove Komisije sa žaljenjem konstatovali izbor sudija na sudijsku funkciju nakon probnog perioda. Zato je i neshvatljivo da Ustavni zakon za sprovođenje Ustava može da predvidi da sudije moraju biti ponovo imenovane nakon stupanja na snagu novog Ustava. Ovo tumačenje svakako nije u saglasnosti sa Ustavom i međunarodnim i evropskim konvencijama/preporukama.  Po mom mišljenju postoji konfuzija između prvog izbora sudija i prvog osnivanja sudova. Međunarodna i evropska pravila nameću kao princip stalnost imenovanja sudija uz prihvatanje probnog perioda ali uz obezbeđenje predviđeno kroz intervenciju nezavisnog organa nadležnog za izbor, zapošljavanje ili imenovanje sudija. Stoga kada je sudija izabran na stalnu funkciju ne podleže ponovnom izboru ili ponovnom imenovanju. Ustav ne odstupa od ovih načela. Nakon probnog 3-godišnjeg perioda sudije ponovo imenuje Visoki savet sudstva (VSS) na stalnu funkciju. Ustav ne predviđa bilo kakve izuzetke, čak i u reorganizaciju sistema sudova. U stvari, u slučaju ukidanja suda sudije moraju biti premeštene u drugi sud, a u slučaju osnivanja suda sudije se biraju ili imenuju prema pravilima koja se primenjuju za sve sudove, što znači u zavisnosti od toga da li se sudije biraju po prvi put ili su već stalne sudije. Stoga, Osnovna načela imaju pravilan pristup u kada navode da se “Ustavni zakon može primeniti samo u slučaju izbora sudija za sudove sa novoustanovljenom nadležnošću koji se prvi put osnivaju u skladu sa Utsavom i zakonom (Vrhovni kascioni sud, upravni sudovi, Viši apelacioni sud, prekšajni sudovi, Viši prekršajni sud) u koje se sudije biraju po prvi put na tu funkciju ili se biraju na funkciju u sudu višeg stepena”. 

· Nadležnost sudova
Osnovna načela sasvim pravilno uključuju u Poglavlje “Nezavisnost” i “nadležnost sudstva” jer je ovo pitanje povezano sa nadležnošću sudstva i samim tim sa sudskom vlašću. Kako je potvrđeno članom 3. Osnovnih načela o nezavisnosti sudstva koje je potvrdila Generalna skupština Ujedinjenih nacija svojim rezolucijama 40/32 od 29. novembra 1985. i 40/146 od 13. decembra 1985., sudstvo ima nadležnost nad svim pitanjima sudske prirode i za isključivo odlučivanje da li neko pitanje koje je dostavljeno njemu na odlučivanje  spada u njegovu nadležnost, kako je definisano zakonom. Dok Ustav samo spominje Vrhovni kasacioni sud i uopšte ne razmatra organizaciju sudstva republike, niti sa mesne niti sa stvarne nadležnosti, Osnovnim načelima se predlaže detaljna organizacija koja pravilno razlikuje između sudova opšte nadležnosti i posebnih sudova. Njima se ispravno određuje da se njihova unutrašnja organizacija uređuje sudskim poslovnikom. Svejedno, bilo bi izričitije da se propiše da je ovo stvar sudske uprave i da je predmet redovne rasprave sudija  u okviru opšte sednice suda koja se treba institucionalizovati stvaranjem Skupštine sudija ili Saveta sudija.
Visoki savet sudstva

Što se tiče distribucije sudijskih mesta, slažem se sa mišljenjem Društva sudija kojim se preporučuje da se bolje izbalansira zastupljenost sudstva u VSS. U stvari, bilo bi pravičnije da se sudijska mesta raspodele na osnovu stepena nadležnosti nego da se za svaku vrstu nadležnosti odredi po jedno mesto. Većina sudija radi u prvostepenim sudovima. Stoga, ovi prvostepeni sudovi moraju da imaju više predstavnika u VSS nego drugi stepeni nadležnosti. Pored toga, da bi bila u skladu sa Ustavom, Osnovna načela bi trebalo da istaknu da jedan od predstavnika prvostepenih sudova ili apelacionih sudova mora da bude sudija iz sudova jedne od autonomnih pokrajina.  

Slažem se sa Društvom sudija kada tvrde da je neposredan izbor članova VSS moguć u zemljama sa manjim brojem stanovnika i sudija i da izborni sistem čini manje demokratičnim. Ne može se reći da je posredni izborni sistem manje demokratičan. U Francuskoj, sudije i tužioci kojih ima oko 8000 posredno biraju svoje predstavnike za VSS kroz izborne savete: oni glasaju za izborne liste koje podnose strukovna udruženja prema proporcionalnom sistemu, a zatim izborni saveti biraju svoje predstavnike u VSS. Društvo sudija je takođe u pravu kada tvrdi da bilo koji sistem koji se usvoji sistem ni u kom slučaju ne sme da bude diskriminatorski.

· Izbor sudija
U celini, Osnovna načela su u skladu sa evropskim standardima utoliko što izboru sudija i imenovanju predsednika sudova, što se odvija u skupštinskoj proceduri,  prethodi predlog od strane VSS koji se zasniva na objektivnim kriterijumima stručnosti ili sposobnosti. Radi boljeg obezbeđivanja nezavisnosti sudstva treba navesti u zakonu da su preporuke/predlozi/kandidature koje daje VSS  obavezujuće za Narodnu skupštinu.

3.  Komentar na Osnovna načela za izradu sistemskih zakona za regulisanje pravosuđa – Tužioci
· Samostalnost
Kako je navela Venecijanska komisija, tužioci, prema Ustavu, ne uživaju nezavisnost na isti način kao sudije. U stvari, član 160. je veoma jasan po ovom pitanju: Republički javni tužilac je odgovoran Narodnoj skupštini a javni tužioci su odgovorni Republičkom javnom tužiocu.  Uprkos tome, načelo odgovornosti ne vodi ka ograničavanju samostalnosti tužilaca koji moraju da obavljaju svoje tužilačke dužnosti bez neopravdanog mešanja i da vrše svoju ovlašćenja na transparentan način i uskladu sa međunarodnim sporazumima, domaćim zakonodavstvom i opštim principima prava. Stoga je sasvim pravilno što se Osnovnim načelima razvijaju smernice koje mogu pružiti neke garancije tužiocima o nezavisnosti koja je slična načelima nezavisnosti sudija. Sa druge strane treba da su restriktivnije u odnosu na izvršnu vlast kada se izražava mišljenje o pravu ministarstva pravde da daje (ili ne) uputstva da se procesuira odrećeni predmet, i da li se takva uputstva mogu davati, a imajući u vidu Preporuku R (2000)19 Komiteta ministara državama članicama o ulozi javnog tužilaštva u krivičnopravnom sistemu koju je usvojio Komitet ministara 6. oktobra 2000. a gde se propisuje da uputstva moraju biti u pimenom obliku i pbjavljena na prikladan način.  

Državno veće tužilaca

Kako je primetila Venecijanska komisija ustavne odredbe koje se odnose na DVT blisko prate model VSS. Istovetna situacija postoji i sa odredbama Osnovnih načela koja u tom smislu pravilno podvlače potrebu da se garantuje samostalnost javnog tužilaštva. 

Ustav ne daje nikakve nadležnosti DVT za izbor kandidata i biranje javnih tužilaca, što je šteta u smislu da njihova odgovornost izvršnoj i zakonodavnoj vlasti nije kompenizarana pravilima kojima se štiti ustavno načelo samostalnosti. Osnovna načela sasvim pravilno utvrđuju sistem koji omogućava DVT da predlaže Vladi kandidate za funkciju javnog tužioca. Treba da navedu da su predlozi obavezujući za izvršnu i zakonodavnu vlast u postupku izbora. Prednost ovakvog sistema je da se omogućava DVT da delotvorno vrši svoju ustavnu dužnost da garantuje samostalnost javnih tužioca (član 164. Ustava).

U vezi sa raspodelom mesta javnih tužilaca, Osnovna načela treba da bolje izbalansiraju zastupljenost javnih tužilaštva u DVT. Većina javnih tužilaca i zamenika javnih tužilaca je imenovana u opštinska javna tužilaštva.  Zato i ova tužilaštva treba da su više zastupljena u DVT od drugih. Dalje, u cilju saglasnosti sa Ustavom, Osnovna načela treba da navedu da jedan predstavnik opštinskih tužilaštva ili okružnih tužilaštva mora da bude tužilac iz tužilaštva iz jedne od autonomnih pokrajina.

Osnovna načela uspostavljaju neposredan izborni sistem za izbor članova DVT iz reda tužilaca. Ovaka sistem je manje demokratski od posrednog sistema koji dopušta bolju zastupljenost članova tužilaštva. Stoga se preporučuje da Osnovna načela usvoje posredni izborni sistem.

· Izbor javnih tužilaca

Ustavom se utvrđuje načelo privremenog imenovanja javnih tužilaca. Oni se biraju na šest godina, sa mogućnošću reizbora. Ne postoji nijedna odredba kojom se uređuje pitanje javnih tužilaca koji se sada nalaze na  stalnoj funkciji. Stoga je od presudne važnosti da Osnovna načela daju konkretno mišljenje o ovom pitanju. Njima se može predvideti ili da se ustavne odredbe odnose samo na novoimenovane javne tužioce ili da javni tužioci koji prema novim pravilima ne budu ponovno izabrani treba da se obavezno imenuju za zamenike javnih tužilaca.  
� Konačna verzija Osnovnih načela za izradu sistemskih zakona za regulisanje pravosuđa - sudije I Osnovna načela za izradu sistemskih zakona- javni tužioci koju je sačinila radna grupa.


� Pod naslovom “Nepremostivost i nespojivost” navodi se mogućnost upućivanja u “ministarstvo zaduženo za pravosuđe”.  Pretpostavljam da je ovo pitanje prevoda pre nego suštinsko, ali imajući u vidu značaj koji je pravilno dat u članu 4. Ustava u odnosu na podelu vlasti, i mada se naravno može prihvatiti da Ministarstvo pravde ima obaveza prema pravosuđu, ono svakako nije “zaduženo/odgovorno/” za pravosuđe.  





� Videti u daljem tekstu.


� Videti u daljem tekstu.


� Videti u daljem tekstu.


� Konačna verzija Osnovnih načela  za izradu sistemskih zakona za regulisanje pravosuđa - sudije i  Osnovnih načela za izradu sistemskih zakona za regulisanje pravosuđa- javni užioci koju je sačinila radna grupa





Sinđelićeva 9, 11000 Belgrade                                                                 
Tel: + 381 11 3088411

                                                                                                                  
Fax: + 381 11 3086494

1
14

[image: image2.wmf] 

[image: image3.wmf]_1063715608.doc


[image: image1.wmf]

_1063715617.unknown




